Dan Aykroyd - Wikipedia

# Dan Aykroyd

### Vun Wikipedia

Dan Aykroyd in en Interview 2005 bi’t Toronto Film Festival

Daniel Edward Aykroyd CM (* 1. Juli 1952 in Ottawa as Daniel Agraluscarsacra) is en kanaadschen Filmschauspeler un Dreihbookschriever.

Dan Aykroyd hett in Ottawa an de Carleton University studeert. Hier harr he bi en Studententheater sien ersten Optritt op dat Rebeet Schauspeel. 1972 weer he in en Reeg vun föffteihnminütige Kummedie-Shows bi en Kabelsenner to sehn. Dormols al hett he sien Sketche sülvst schreven un produzeert. Siet 1983 is Aykroyd mit Donna Dixon verheiraadt. Se hebbt tohopen dree Döchter: Danielle (*1989), Belle (*1993) un Stella (*1998).

## [Ännern] Loopbahn

Dan Aykroyd is en grötteren Publikum bekannt worrn, as he tohopen mit annere Schauspelers de Feernsehreeg Saturday Night Live bi de NBC grünnt hett, woneem veele Dorstellers jemehrn Anfang nahmen hebbt. He hett ok mit John Belushi tosamen arbeidt. De beiden hebbt denn de Blues Brothers Band grünnt. Ut disse musikaalsch Arbeidt sünd twee LPs tostannen kamen un en spoodrieke Tournee. Dorut is denn ok de Film Blues Brothers entstahn, mit John Landis as Speelbaas, de för Aykroyd un Belushi jemehr gröttste Spood weer. Aver ok mit annere Kollegen vun Saturday Night Live hett he Filmen dreiht, as t. B. mit Bill Murray, Chevy Chase un Eddie Murphy. Mit Bill Murray harr he Spood mit de Filmen Ghost Busters un Ghost Busters II. 2008 schall gors en drüdden Deel kamen.

Man Dan Aykroyd hett nich blots alleen Kummedien maakt. Mit My Stepmother Is an Alien hett he ok en romantischen Film maakt oder Dramen as Driving Miss Daisy, Jöögdfilmen (t. B. My Girl), Historienfilmen as The House of Mirth oder spannende Filmen as t. B. Exit to Eden. He hett butendem ok ruchweg twintig Dreihböker, ünner annern för de Filmen Ghost Busters un Blues Brothers.

In de letzten Johren weer Aykroyd in Feernsehregen (ü.a. PSI Factor – Chronicles of the Paranormal (dt.: PSI Factor – Es geschieht jeden Tag)) to sehn un hett ok as Filmproduzent arbeidt. In Kinofilmen maakt he hüüt blots noch Nevenrullen. Sien düütsche Synchronstimm is Thomas Danneberg.

## [Ännern] Filmografie (Utwahl)

- 1979: 1941 (dt.: 1941 – Wo bitte geht's nach Hollywood)
- 1980: The Blues Brothers (dt.: Blues Brothers)
- 1983: Trading Places (dt.: Die Glücksritter)
- 1983: Doctor Detroit
- 1983: Twilight Zone – The Movie
- 1984: Indiana Jones and the Temple of Doom (dt.: Indiana Jones und der Tempel des Todes)
- 1984: Ghost Busters (dt.: Ghostbusters – Die Geisterjäger)
- 1985: Kopfüber in die Nacht (dt.: Into the Night)
- 1985: Spies Like Us (dt.: Spione wie wir)
- 1987: Dragnet (dt.: Schlappe Bullen beißen nicht)
- 1988: My Stepmother Is an Alien (dt.: Meine Stiefmutter ist ein Alien)
- 1988: The Couch Trip (dt.: Der Couch-Trip)
- 1988: Caddyshack II
- 1988: The Great Outdoors (dt.: Great Outdoors – Ferien zu dritt)
- 1989: Driving Miss Daisy (dt.: Miss Daisy und ihr Chauffeur)
- 1989: Ghost Busters II
- 1991: My Girl (dt.: My Girl – Meine erste Liebe)
- 1991: Two-Fisted Tales (dt.: Drei Wege in den Tod, Teil 3.)
- 1991: Nothing But Trouble (dt.: Valkenvenia – Die wunderbare Welt des Wahnsinns)
- 1992: Sneakers (dt.: Sneakers – Die Lautlosen)
- 1992: Chaplin
- 1993: Coneheads (dt.: Die Coneheads)
- 1994: Exit to Eden (dt.: Undercover Cops)
- 1994: My Girl 2 (dt.: My Girl 2 – Meine große Liebe)
- 1995: Casper
- 1996: Celtic Pride (dt.: Das große Basketball-Kidnapping)
- 1996: My Fellow Americans (dt.: Ein Präsident für alle Fälle)
- 1996: Sgt. Bilko (dt.: Immer Ärger mit Sergeant Bilko)
- 1997: Grosse Pointe Blank (dt.: Ein Mann – ein Mord)
- 1998: Blues Brothers 2000
- 1998: Susan’s Plan
- 2000: Loser (dt.: Loser – Auch Verlierer haben Glück)
- 2001: Pearl Harbor
- 2001: Evolution
- 2001: The Curse of the Jade Scorpion (dt.: Im Bann des Jade Skorpions)
- 2002: Crossroads (dt.: Not a Girl – Crossroads)
- 2003: Bright Young Things
- 2004: 50 First Dates (dt.: 50 erste Dates)
- 2004: Christmas with the Kranks (dt.: Verrückte Weihnachten)
- 2007: I Now Pronounce You Chuck and Larry (dt.: Chuck und Larry – Wie Feuer und Flamme)

## [Ännern] Utteken

Dan Aykroyd weer 1990 as Best Nevendorsteller för den Oscar nomineert för den Film Driving Miss Daisy, de as Beste Film uttekent woorn is. Aykroyd weer noch för wietere Filmen nomineert un hett 1977 den Emmy in de Kategorie Best Dreihbook in en Varieté-, Musik oder Kummediesennen för Saturday Night Live wunnen.

Man tweemol hett Aykroyd ok de Golden Himbeer as Slechtste Nevendorsteller kregen, neemlich 1989 för Caddyshack II un 1992 för Nothing But Trouble.

## [Ännern] Weblenken

- Dan Aykroyd in de Internet Movie Database

Vun „http://nds.wikipedia.org../../../d/a/n/Dan_Aykroyd_730b.html“

Kategorien: Mann | Kanada | Schauspeler | Dreihbookschriever | Engelsch

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Български
- Deutsch
- English
- Español
- Eesti
- Suomi
- Français
- Hrvatski
- Ido
- Italiano
- 日本語
- Nederlands
- ‪Norsk (bokmål)‬
- Occitan
- Polski
- Português
- Simple English
- Svenska
- Українська